יחידת מיתר

יחידת מיתר (יחידה 427) היא יחידה מובחרת באוגדה 98. בעבר הייתה יחידה מטכ"לית (יחידת מגלן התפתחה מתוכה). כיום, היחידה בעלת ייעוד מסווג בעולמות איסוף מודיעין מעבר לקווי אויב והשמדת מטרות איכות בעומק שטח האויב.

== ייעודה של היחידה ==
יחידה לוחמת מיוחדת בעלת אופי מסווג. היחידה היא חלק ממערך משמעותי ביותר לביטחון המדינה אשר פועל 24/7 365 ימים בשנה. לוחמי היחידה מתמחים בלוחמת קומנדו והפעלת אמצעי לחימה מגוונים ופועלים בתנאי שטח מורכבים בכל הגזרות. בשנת 2023 נחשף כי היחידה פועלת בעולמות איסוף המודיעין והשמדת מטרות איכות בעומק שטח האויב.

מדברי מפקד אוגדה 98, דן גולדפוס בעת הכפפת היחידה לפיקודו ב-2022 ניתן רק להסיק מה יעוד היחידה: "אמצעי הלחימה החדשים הללו מוסיפים לקטלניותם של צה״ל ושל האוגדה, פעילותם החשאית והענפה של הלוחמים בעומק שטח האויב במב"מ ובעתיד במלחמה, תורמת יום יום לביטחון מדינת ישראל".

== אמצעי לחימה ==
=== אמצעי לחימה בהווה ===
כיום, אמצעי הלחימה שבשימוש היחידה מסווגים, והם שונים לחלוטין מאמל"ח היחידה בעבר. האמצעים הגיעו לאחר שמובצעו בחיל האוויר.
טקס סיום מסלול, 1988

=== אמצעי לחימה בעבר ===
בעבר היה אמצעי הלחימה העיקרי של היחידה הטיל נגד טנקים Spike NLOS (ראשי התיבות NLOS פירושם Non-Line of Sight) המכונה בצה"ל "תמוז". התמוז הוא טיל נגד טנקים מונחה אלקטרו-אופטי וארוך טווח שיכול להגיע לטווח של כ-25 ק"מ.
משגר "חפיז"
"חפיז" הוא נגמ"ש M-113 שהותקן עליו משגר טילי תמוז.
"פרא" ב[[מבצע עופרת יצוקה.]]
"פרא" הוא טנק טילים/משחית טנקים המבוסס על טנק המגח M48A5 ומשמש כפלטפורמה לשיגור טילי תמוז, תוך שהוא מוסווה כטנק באמצעות תותח דמה. הפרא עשה שימוש מבצעי ראשון ומוגבל ב"אירועי הר וגיא" ב-21 בנובמבר 2005, ושימוש נרחב במהלך מלחמת לבנון השנייה ובמבצע צוק איתן והוגדר כמסווג עד שנת 2015 בה הותר לפרסום.
"פרא" - [[משחית טנקים המשגר טילי תמוז.]]

==היסטוריה==
=== הקמה וארגון ===
יחידת מיתר הוקמה ב-1987 כחלק מעוצבת קלע דוד, ישבה בתחילה במחנה ג'וליס ולאחר מכן עברה לבסיס קבע במחנה יפתח שבפיקוד הצפון.

היחידה התבססה על פלוגות "חפיז", ב-1989 החלה לקלוט את ה"פרא". לאחר קליטה מלאה של ה"פרא" מנתה היחידה שתי פלוגות "פרא", פלוגת סיור ופלוגת מפקדה.

בתחילת שנות ה-2000 הוכפפה היחידה לעוצבת גולן (אגד 282).

ב-2011 נחשף השימוש בטיל התמוז וב-2015 נחשף שימוש היחידה בפלטפורמת הפרא.

=== מלחמת המפרץ - מבצע "עקרב" ===
בעקבות ירי טיל הסקאד העיראקים אל עבר ערי ישראל החליטה ממשלת ישראל בראשותו של יצחק שמיר לאחר לחץ פנימי הולך וגובר לשלוח כוח צבאי שישמיד את משגרי הטילים. התוכנית שנקרא מבצע עקרב כללה הטסת כוחות מיוחדים, צוותי תצפית והכוונת אש מיחידת שלדג וכמו גם לוחמים ומשגרי החפיז מיחידת מיתר במטוסי התובלה מסוג הרקולס 130־C והנחתתם במדבר העיראקי. בהמשך תוכנן שלוחמי הסיור "יצודו" את משגרי הסקאד ויעברו את מיקומם לצוותי החפיז על מנת להשמידם. אך לאור הסיכונים לכוח, הקשיים הלוגיסטיים (ובכלל זה היכולת לפנות נפגעים לישראל), והעובדה שהצלחת הכוח לפגוע במשגרי טילי הסקאד שאיימו על העורף הישראלי הוטלה בספק בשל היעדר המודיעין העדכני לפעולה והלחץ האמריקאי הכבד – הביאו את הממשלה להחליט שלא להוציא לפועל את המבצע.

===מלחמת לבנון השנייה===
בנובמבר 2005 ביצע ארגון חזבאללה ניסיון החטיפה בקרבת הכפר רג'ר. בעקבות זאת ביצעו לוחמי היחידה לראשונה ירי טילים מדויק והשמידו מטרות של הארגון בלבנון. במלחמת לבנון השנייה ירו לוחמי היחידה 527 טילים אל עבר מטרות שונות במרחבים אורבניים ופתוחים. במהלך המלחמה, כוח סיור של היחידה אשר ביצע פשיטה בעיירה בינת ג'בייל, מצא עצמו נצור בתוך מבנה תחת אש. בסיום הקרב היו בקרב הכוח 28 לוחמים פצועים ובהם רופא הנלווה לכוח, אשר נפצע בעת שחש לטפל בנפגעים.

===סיכולים ממוקדים===
היחידה פעלה באזור גזרת עזה שם ביצעו לוחמי היחידה סיכולים ממוקדים כנגד חוליות משגרי הקסאמים. העיתון "ידיעות אחרונות" דיווח כי משנת 2006 חיסלו חיילי היחידה עשרות מחבלים ברצועת עזה.

פעילות היחידה מתבצעת תוך כדי תיאום רב עם כוחות חיל האוויר המסייעים בפגיעה במוקדי שיגור רקטות.

===מבצע עופרת יצוקה===
מבצע "עופרת יצוקה", זבילים של טיל תמוז בפינה הימנית]]
במהלך מבצע עופרת יצוקה ביצעו לוחמי הפלוגות הייעודיות שהיו פזורים מסביב לרצועת עזה שיגורים אל עבר מטרות שונות ברצועה תוך כדי מתן סיוע באש מדויקת לכוחות היבשה, כמו כן כוחות הסיור תמרנו בתוך עזה והכווינו אש. במהלך המבצע ירתה היחידה 26 טילי תמוז.

===מבצע צוק איתן===
במהלך מבצע צוק איתן ברצועת עזה ביולי-אוגוסט 2014 ירו לוחמי מיתר 430 טילי תמוז ממשגרי ה"פרא". בנוסף הפעילו לוחמי היחידה מזל"ט רוכב שמיים לאיכון מטרות.

בתקופות שגרה ביצעה היחידה פעילות ביטחון שוטף ומעצרי מבוקשים ביהודה ושומרון.

=== פירוק היחידה ===
בשנת 2016 הוחלט לפרק את היחידה. והיא פורקה בתחילת 2017.

=== הקמה מחדש ===
בשנת 2020 הוקמה מחדש היחידה בחיל התותחנים תחת אגד 214 עם ייעוד מסווג. בסוף 2022 התחילה לעבור שינוי מבני-ארגוני והחלה לפעול מבצעית עם שינוי ייעוד מוחלט וקליטת אמל"ח חדש, איכותי ומתקדם מחיל האוויר ליחידה. לוחמי היחידה השתתפו בשנת 2023 בעשרות פעילויות מבצעיות חשאיות.

לאחר שינוי ייעוד היחידה מקצה לקצה וקליטת אמל"ח חדש פוזרו לוחמי היחידה שהוקמה ב-2020 בין גדודי ויחידות חיל התותחנים.

==מפקדי היחידה==
טקס פירוק היחידה. שגיא פינק נואם. 2017
{| border=1 cellpadding=4 cellspacing=0
|- bgcolor="#f0f0f0"
!שם||תקופת כהונה||הערות
|-
| ירון גילן || 1987–1989 ||
|-
| אשל פשטי || 1989–1991 ||לימים מפקד עוצבת עמוד האש
|-
| עטר דגן || 1991–1992 || לימים נספח צה"ל בפולין
|-
| אודי שרון || 1992–1994 || לימים נספח צה"ל בוונצואלה ומקסיקו
|-
| דורון סלומון (שלו) || 1994–1995 ||
|-
| רוני מרום || 1995–1997 || לימים ראש מועצה מקומית מצפה רמון
|-
| גיא חזק || 1997–1999 ||
|-
| אייל שריד || 1999–2001 ||
|-
| דורון זוננשיין|| 2001–2002 ||לימים מפקד עוצבת התקומה
|-
| תמיר היזמי|| 2002–2004 || לימים מפקד עוצבת התקומה
|-
| שמעון ליטמן || 2004–2006 ||
|-
| ירון לביא || 2006–2008 ||לימים מפקד עוצבת עמוד האש
|-
| אופיר לויוס || 2008–2010 || לימים מפקד חיל החינוך והנוער
|-
| גיל אדוט || 2010–2012 || לימים מפקד בא"ח תותחנים
|-
| תומר כהן || 2012–2014 || לימים מפקד עוצבת קלע דוד
|-
| איתמר לסרי || 2014–2016 || לימים מפקד עוצבת קלע דוד
|-
| שגיא פינק || 2016–2017 ||מפקד היחידה האחרון ולימים קצין המבצעים של פיקוד הצפון
|-
| רועי סולטן || 2020–2022 || המפקד הראשון של היחידה לאחר ההקמה המחודשת
|-
| ב' || 2022–2024 || מפקד היחידה במהלך הפיכתה למבצעית, הוביל את היחידה בעשרות פעילויות חשאיות ובמהלך מתקפת הפתע על ישראל ומלחמת חרבות ברזל.
|-
|ע׳|| 2024-||
|}

== תג היחידה וסיכה ==
<gallery widths="200" heights="200" perrow="3">
קובץ:Meitartag.png|התג הקודם של היחידה
קובץ:Meitarold.png|התג הראשוני של היחידה
קובץ:Moran-meitar-logo.gif|סיכת היחידה בעבר
</gallery>

== הכשרה בהווה ==

* קבלה: במהלך שבוע הקליטה של מתגייסי תותחנים בשבטה מתקיימים המיונים ליחידות המיוחדות של החיל, ביניהן מיתר. המיונים כוללים - בדיקה רפואית, גיבוש פיזי, ראיון ומבחנים פסיכוטכניים שונים. הודעה לחיילים שעברו ניתנת בדרך כלל תוך יומיים, ומכאן ואילך חיילים אלו משויכים לפלוגה "214" של החיל.
* טירונות שנמשכת כארבעה חודשים ברמת רובאי 04, במחנה שבטה שבנגב.
* טירונות יחידה: החודש האחרון של הטירונות בו הטירונים לומדים את מקצוע הניווט.
* מסלול ייעודי: 4 חודשים בהם הלוחמים עוברים התמקצעות בתחומי הניווטים והאמל"ח, תוך כדי ביצוע אקטים פיזיים. בסיום המסלול יקבלו הלוחמים סיכת לוחם תותחנים וסיכת לוחם מיתר, כאשר המתאימים ימשיכו לקורס מפקדים והשאר יעלו לפלוגות המבצעיות.כארבעה חודשים בבסיס היחידה.
* מפקדים – קורס של 4 חודשים במחנה שבטה.
* קצינים – כלל הקצינים עוברים ארבעה חודשים בבה"ד 1, ומשם ממשיכים לשתי השלמות חיליות שונות: 
* המתאימים ימשיכו לקורס מפעיל בבסיס פלמחים, הנמשך תשעה חודשים ומחולקת לשני שלבים, שבסופו יחזרו ליחידה ויעברו הכשרות נוספות. אלו שבוחרים במסלול זה חותמים 5 שנים קבע.
* אחרים יעשו את ההשלמה החילית הרגילה בחיל התותחנים האורכת ארבעה חודשים.

== הכשרה בעבר ==
* קבלה: במהלך שבוע הקליטה של מתגייסי תותחנים בשבטה התקיימו המיונים למיתר. המיונים כללו: בדיקה רפואית, גיבוש פיזי, ראיון ומבחנים פסיכוטכניים שונים. הודעה לחיילים שעברו ניתנת בדרך כלל תוך יומיים, ומכאן ואילך חיילים אלו משויכים לפלוגה "214" של החיל.
* טירונות שנמשכת כארבעה חודשים ברמת רובאי 04, במחנה שבטה שבנגב.
* טירונות יחידה: מתחילה בעלייה לבסיס האם במסע רגלי מבסיס שבטה תוך ביצוע ניווטים שונים.
* מסלול ייעודי: התמקצעות ייעודית כבת שישה חודשים. מסלול סיור: הכולל אימוני חי"ר, אימוני לחימה בשטח בנוי, אימוני תצפית והסוואה, לימוד מקצועות הסיור, ומסעות ארוכי טווח רבים הכוללים נשיאת משקלים גדולים.
* לאחר השלמת טירונות, טירונות יחידה ומסלול, מקבלים סיכת לוחם.
* אימון מבצעי הנמשך כארבעה חודשים בתוך פלוגה מבצעית שבסופם לאחר אימון מסכם הכוללים ניווט, מבחנים ייעודיים ומסע יקבלו הלוחמים את סיכת לוחם מיתר.
* מפקדים – קורס של כארבעה חודשים בבסיס היחידה.
* קצינים – ארבעה חודשים בבה"ד 1, וארבעה חודשים נוספים בהשלמה חילית שבבסיס היחידה.

== ראו גם ==
* עוצבת קלע דוד
* כוחות מיוחדים
* נמ"ד (נשק מדויק)
* אוגדה 98
* יחידה 5252

== קישורים חיצוניים ==

* [https://web.archive.org/web/20170317235712/http://www.beithatothan.org.il/node/1577 סוף עידן: יחידת מיתר נסגרה], אתר בית התותחן, 13 במרץ 2017
* 
* 
* 
* 
* שיר פילו, [https://web.archive.org/web/20140809062937/http://mazi.idf.il/6645-10134-HE/IGF.aspx חמ"מים שקטים, חודרים עמוק], אתר זרוע היבשה, 24 בנובמבר 2011
* .
* 
* [https://www.youtube.com/watch?v=fcm1RjpwYa4 מבט - רובי המרשלג עם אנשי מערך טילי תמוז המוצבים בגולן], ערוץ היוטיוב של רשות השידור, 24 בספטמבר 2015
* סרטי וידאו מיוטיוב - ערוץ דובר צה"ל:
** [http://www.youtube.com/watch?v=-6VvsiuWw0w סרט ירי של טיל תמוז פוגע בבית מחבלים במלחמת לבנון]
* [https://www.himush.co.il/?item=37504&section=777 עוצבת קלע דוד - כרטיס ביקור מערך הטנ"א בחטיבה], אתר עמותת חיל הטכנולוגיה והאחזקה (החימוש)

== הערות שוליים ==

*
מיתר
מיתר
מיתר